**TÁJÉKOZTATÓ**

**Körmend város Önkormányzata Képviselő-testülete 2015. február 25–i ülésére**

**Tárgy: ÁROP 1.A.5-2013-** p**ályázat során készült fejlesztési javaslatokról tájékoztatás adása**

**Tisztelt Képviselő-testület!**

Körmend város Önkormányzata pályázati támogatást nyert el az ÁROP 1.A.5-2013 számú pályázaton. A pályázat végrehajtása során a nyertes ajánlattevő többször is Körmenden járt, és áttekintette az intézményrendszert, illetve megvizsgálta azon területeket, amelyeket prioritásként kértünk kezelni (elektronikus közigazgatásra átállás, ECOSTAT könyvelőprogram moduljainak intézményi szintre kiterjesztése, VIR –Vezetői Információs Rendszer – kiépítésének feltételei).

AZ ÁROP pályázat során összegezve az alábbi fontosabb területeken születtek átgondolásra érdemes elképzelések:

1. az elektronikus iktatórendszer, az IRMA rendszer jobb kihasználása.
2. összintézményi szinten az egységesebb és ezáltal költséghatékonyabb beszerzés lehetőségének megteremtése, természetesen az igényelt szolgáltatások jellegének függvényében (megjegyezzük, hogy ezen munka már folyik, már 2013-ban átvizsgáltuk azon szolgáltatások körét, ahol az egységes beszerzés indokolt lehet, és meg is kezdtük az egységes rendeléseket, ez folyik most is. pl. munka-és tűzvédelem, foglalkozás-egészségügyi szolgálat, telefonszolgáltatások, áram és gázvásárlás, irodai nyomtatványok beszerzése stb. terén)
3. a nagyobb fokú reagáló képesség és alkalmazkodás érdekében indokolt a Hivatalban működő integrált pénzügyi rendszer (ECOSTAT) összes releváns moduljainak intézményi szintre való kitelepítése és működtetése.
4. Átgondolásra érdemes, hogy a rossz állapotban lévő (Bartok B. 5.) vagy üresen álló lakóingatlanok felújítása és bérbeadása vagy más úton való hasznosítása jelent költséghatékony megoldást.
5. A karbantartás területén megfigyelhető jelentős kiadások talaján átgondolásra érdemes a karbantartói állomány centralizálása a Városgondnokság alá.
6. Kiindulva abból a tényből, hogy az óvodák is képesek szolgáltatásért ellentételezést kérni, jelenleg inkább az ingyen nyújtotta többletszolgáltatás a jellemző. Rendelkezésre álló humán-erőforrásaik tapasztalata révén átgondolásra érdemes, hogy milyen szolgáltatásokkal, milyen ellentételezéssel tudják saját bevételeiket növelni. (pl. nyitvatartási időn túli gyermekfelügyelet, nem nevelőprogram részeként biztosított speciális fejlesztő tevékenység nyújtása, játszóház üzemeltetése.) Mindkét óvoda Alapítványain keresztül további bevételre is szert tesz, célszerű a nagyobb támogatottság érdekében az ezzel kapcsolatos marketingtevékenységet erősíteni.
7. EcoSTAT rendszer Vezetői Információs Rendszerként történő működtetése, az ehhez szükséges együttdolgozás kialakítása. Az EcoSTAT megfelel a VIR-követelményeknek és amennyiben megtörténik önkormányzati intézmények teljes körű bekapcsolása a rendszerhez, az EcoSTAT a nevesített intézményekben Vezetői Információs Rendszerként működhet. A rendszer sajátosságait figyelembe véve az EcoSTAT a MikroVoks rendszerrel is összeköthető, ami a hivatali folyamatok, vezetői döntések még komplexebb támogatását teszi lehetővé előterjesztés megszületésétől a pénzügyi lezárásig.
8. Áttekinthetőbb felhasználóbarát – felhasználói felület kialakítása, valamint szélesebb körű tartalommal való megtöltése a nagyobb fokú informáltság, valamint erősebb városmarketing elérése érdekében.
9. Tartalmi szolgáltatások fejlesztése – információk aktualizálása mind letölthető nyomtatványok, mint ügyleírások kapcsán alapfeltétel elektronikus ügyintézés kapcsán.

Az ÁROP pályázat során képzés is történt, 2 fő vett részt a Biztonságszervező I. képzésen, így a jövőben nem szolgáltatásként kell megrendelni a rendezvények tűz-és munkavédelmi biztosítását, hanem köztisztviselők bevonásával megoldható lesz a feladat. z

AZ ÁROP pályázatnak nincs kötelező fenntartása, ugyanakkor törekedni kell a minél nagyobb hatékonyságot és költségcsökkentést eredményező módszerek kialakítására, működési rendszer átstrukturálására.

**HATÁROZATI JAVASLAT**

Körmend város Önkormányzata Képviselő-testülete megismerte az ÁROP 1.A.5-2013- pályázat során készült fejlesztési javaslatokat, azok összegző bemutatását, és egyetért azzal, hogy a felsorolt fejlesztési javaslatok megvalósítására törekedni kell, felmérve előtte azok költség –és humánerőforrás igényét, a rendszer szintű változással járó előnyöket és kockázatokat. A Képviselő-testület felkéri a polgármestert és a jegyzőt, hogy a szükséges fejlesztési javaslatok megvalósítását kísérje figyelemmel.

Felelős: jegyző

Határidő: folyamatos

**Bebes István**

**polgármester**